**שם ההשתלמות:**

**יישומי מחשב והתקשוב באולפן עברית**

עבודת סיכום

## מגישה: אליסיה קרושביץ

ת. ז.: 013811856

# שם המנחה: רותי סלומון

# תאור הפעילויות:

# אני מתכוונת להעביר שתי פעילויות בנושא : התנהגות בים ועל שפת הים ורחצה בטוחה בים. לדעתי מאד חשוב לחשוף את העולים החדשים לנושא עקב מקרי טביעה רבים בקרב אוכלוסיה זו. התברר שהעולים לא תמיד מודעים לסכנות הטמונות ברחצה בים בארצנו.

# הפעילות הראשונה:

בשיעור הראשון , אשתמש בתמונות נוף ים ,לגירוי ,להצגת הנושא .(מתוך האתר של משרד הפנים)\*

אשאל את התלמידים מה הם רואים והאם הם נוהגים לבלות בים, באילו שעות הם מבלים בים ומה הם עושים שם. מה דעתם על הבילוי בים.האם כדאי ללכת לים ולמה.

נדבר על הפעילויות השונות שאפשר לעשות בים ובחוף ,כמו רחצה ,משחקי כדור,גלישה ,לתפוס גלים, שיט, לרוץ, להשתזף, או סתם לשבת וליהנות. (הקניית המילים לפי הצורך, רמת הכיתה)

# בהמשך אשתמש במפה שמפרסם משרד הפנים (מצגת) ובה מסומנים חופי הרחצה המוכרזים כמותרים . \*

 התלמידים יקבלו מידע על חופי מדינת ישראל שמשתרעים על כ-306 ק"מ מראש הנקרא בצפון עד עזה –לאורך הים התיכון ובנוסף שלושה ימים יפים –ים הכנרת, ים המלח והים האדום- .

מטלה בהבנת הנקרא והאזנה :התלמידים יקבלו טקסט לקריאה ולהאזנה על הנושא.

תבנית לשונית: הקניה ותרגול משפטי חג"מ –צריך,מותר, אסור, אפשר, כדאי- + שם הפועל.פעלים רלוונטיים לנושא. הקניה ותרגול שמות פעולה – רחצה,צלילה,גלישה.

# הפעילות השנייה:

בשיעור השני , אציג בפני התלמידים אוצר מילים לשם הבנה בלבד .(הם יתרגמו לשפתם) ים סוער, מים עמוקים, מערבולות, זרמים, גלים,שובר גלים, דגל, מקום רחצה מוכרז, מציל, תחנת הצלה.לאחר בירור המילים אבקש להשתמש בלוח מודעות שיתופי (http:// en.linoit.com) וכל אחד יקליד בפתק אסוציאציה למילים ים וחוף .נבדוק ביחד את הכתוב ואם המילה סכנה אינה מופיעה אני אכתוב אותה ואסביר מדוע כתבתי אותה.אם תלמיד כתב את המילה אבקש ממנו להסביר מדוע.

אשאל את התלמידים אילו דברים יכולים לסכן אותנו בשעת הרחצה.נכין ביחד רשימה,נשתמש באוצר המילים שהכנו קודם.

לאחר השיחה ילמדו לקרוא תמרורי ושלטי האזהרה הנמצאים בחופי הרחצה.

האילוסטרציה מתוך האתר של משרד הפנים -ים בטוח

לסיכום הנושא אשתמש בסרטון וידיו קצר של משרד הפנים-בלי מציל לא מתרחצים.כדאי גם לשוחח ולהדגיש את אחוז העולים הגבוה שטבע או נפגע כתוצאה מחוסר מודעות לסכנות או אי ידיעת כללים. - כשבאים לים חייבים להיות מודעים לסכנות שברחצה ולסכנות הקיימות על שפת הים.אפשר גם להציג בפניהם קטעי עיתונות קשור לנושא.

תבנית לשונית :הקניה ותרגול ציווי שלילי - אל + עתיד. פעלים להיכנס,להשתזף, להתרחץ,לשכוח,לשחות,ועוד.

תיאור רפלקטיבי:

עברתי תהליך אישי משמעותי ומורכב במהלך ההשתלמות ,מכיוון שלא היה לי מושג איך לגשת להוראה מתוקשבת הרגשתי בהתחלת השתלמות אבודה וגם מוצפת מידע, והיה לי מאד קשה להתחבר לדברים. במהלך ההשתלמות התחלתי להתעניין ולהבין וגם לגלות את הפוטנציאל האדיר הקיים בכלים רבים שלמדתי,כמו כן למדתי שניתן לבצע שינוי משמעותי בדרכי ההוראה הקונבנציונליות באמצאות הטכנולוגיה. למרות שעדיין איני שולטת בכל הכלים שלמדנו, כעת אני נהנית ללמוד וארצה להתקדם וליצור חומרים מתאימים לתלמידי בכדי שהלמידה תהיה מגוונת ומתאימה למאה ה-21 .אני מרוצה מהכלים שלמדתי בהשתלמות ,אני חייבת לתרגל את הנלמד בכדי להרגיש יותר בטוחה , כגון הכנת מבחנים ופעילויות כמו לוח שיתופי ועוד.ההשתלמות אפשרה לי להכיר עולם חדש עבורי ואני מרוצה מהתהליך האישי והמקצועי שעברתי.אני מודה למרצה רותי סלומון ולמדריכה חנה גוטמן על התמיכה ,על הסבלנות ועל כך שבזכותכן התקדמתי בתחום זה.אני מקווה שיהיו לנו קורסים נוספים בנושא .